กองทุนเกาหลียิ้มค่าเงินดันผลตอบแทนเพิ่ม
กองทุนเกาหลียิ้มค่าเงินดันผลตอบแทนเพิ่ม หลังกระแสเงินทุนผลัดเปลี่ยนไหลเวียนเข้าสู่ตลาดต่างๆ
3 ส.ค. 2553

กองทุนเกาหลียิ้มค่าเงินดันผลตอบแทนเพิ่ม หลังกระแสเงินทุนผลัดเปลี่ยนไหลเวียนเข้าสู่ตลาดต่างๆ
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย กล่าวว่า การลงทุนในพันธบัตรภาครัฐเกาหลีใต้ยังคงมีความผันผวน เนื่องจากกระแสเงินทุนผลัดเปลี่ยนไหลเวียนเข้าสู่ตลาดต่างๆ ในโลกอย่างรวดเร็ว จึงกระทบต่อตลาดอัตราแลกเปลี่ยนทำให้ผลตอบแทนจากการลงทุนในพันธบัตรภาครัฐเกาหลีใต้มีความผันผวนไปด้วย  
อย่างไรก็ตาม ในส่วนของการป้องกันความเสี่ยงสกุลบาทต่อดอลลาร์สหรัฐฯ  มีแนวโน้มปรับตัวดีขึ้น จึงทำให้การลงทุนในตราสารที่อยู่ในรูปสกุลดอลลาร์สหรัฐฯ เมื่อแปลงกลับเป็นสกุลเงินบาทแล้วได้รับผลตอบแทนเพิ่มขึ้นเมื่อเทียบกับช่วงก่อนหน้า
ทั้งนี้ ในวันที่ 3-9 ส.ค. บลจ.กรุงไทย เปิดขายกองทุนเปิดกรุงไทย ฟอเรน ฟิกซ์อินคัม 7 เดือน 2 (KTF7M2) อายุโครงการ 7 เดือน เน้นลงทุนพันธบัตรภาครัฐเกาหลีใต้ 75% ส่วนที่เหลือลงทุนในบัญชีเงินฝากของธนาคาร Barclays และ HSBC สาขาสหรัฐอาหรับเอมิเรตส์ (UAE) คาดว่า จะได้รับผลตอบแทนประมาณ 1.70% ต่อปี